pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บขส. ขานรับนโยบายรัฐบาลให้ประชาชนคืนตั๋ว – เลื่อนการเดินทางช่วงเทศกาลสงกรานต์ไม่มีค่าธรรมเนียม ตั้งแต่วันที่ 25 มีนาคม 2563 เป็นต้นไป [กระทรวงคมนาคม]
วันพฤหัสบดีที่ 19 มีนาคม 2563
บขส. ขานรับนโยบายรัฐบาลให้ประชาชนคืนตั๋ว – เลื่อนการเดินทางช่วงเทศกาลสงกรานต์ไม่มีค่าธรรมเนียม ตั้งแต่วันที่ 25 มีนาคม 2563 เป็นต้นไป [กระทรวงคมนาคม]
บขส. ขานรับนโยบายรัฐบาลให้ประชาชนคืนตั๋ว – เลื่อนการเดินทางช่วงเทศกาลสงกรานต์ไม่มีค่าธรรมเนียม ตั้งแต่วันที่ 25 มีนาคม 2563 เป็นต้นไป
บขส. ขานรับนโยบายรัฐบาลให้ประชาชนคืนตั๋ว – เลื่อนการเดินทางช่วงเทศกาลสงกรานต์ไม่มีค่าธรรมเนียม ตั้งแต่วันที่ 25 มีนาคม 2563 เป็นต้นไป
นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด กระทรวงคมนาคมกล่าวว่าตามที่คณะรัฐมนตรีมีมติเลื่อนวันหยุดเทศกาลสงกรานต์ประจําปี 2563 ระหว่างวันที่ 13 – 15 เมษายน 2563ไปเดือนกรกฎาคม 2563 เพื่อหลีกเลี่ยงการเดินทางของประชาชนในช่วงที่มีการแพร่ระบาดของโรคติดเชื้อไวรัสCOVID–19 ดังนั้น เพื่อให้สอดคล้องกับนโยบายของรัฐบาลและกระทรวงคมนาคม บริษัท ขนส่ง จํากัด (บขส.)จึงให้ประชาชนที่จองตั๋วโดยสารรถ บขส. ล่วงหน้าในช่วงเทศกาลสงกรานต์ ระหว่างวันที่ 1 – 30 เมษายน 2563สามารถขอคืนตั๋วได้โดยไม่หักค่าธรรมเนียม 10% รวมทั้งผู้โดยสารที่มีความประสงค์จะขอเลื่อนตั๋วจากช่วงเดือนเมษายน 2563 เป็นเดือนกรกฎาคม 2563 สามารถดําเนินการได้โดยไม่หักค่าธรรมเนียมเช่นกันทั้งนี้ ประชาชาชนสามารถติดต่อขอคืนตั๋วและเลื่อนการเดินทางได้ที่ช่องจําหน่ายตั๋วของ บขส. ทุกแห่งทั่วประเทศตั้งแต่วันที่ 25 มีนาคม 2563 เป็นต้นไป
สําหรับผู้โดยสารที่ประสงค์จะเลื่อนการเดินทางสามารถขอเลื่อนตั๋วได้ 90 วัน โดยต้องนําตั๋วหรือสลิปการชําระเงิน ไปขอเลื่อนการเดินทางต่อพนักงานขายตั๋วก่อนเวลารถออกล่วงหน้า 1 วัน มิฉะนั้นจะถือว่าสละสิทธิ์ และเมื่อเลื่อนการเดินทางแล้วไม่สามารถคืนตั๋วได้ ส่วนการคืนตั๋วโดยสาร ผู้โดยสารต้องนําตั๋วหรือสลิปการชําระเงิน ไปขอคืนต่อพนักงานขายตั๋ว ก่อนเวลารถออกล่วงหน้า 1 วัน มิฉะนั้นจะถือว่าสละสิทธิ์
สอบถามข้อมูลการเดินทางเพิ่มเติมได้ที่ช่องจําหน่ายตั๋ว บขส. ทุกแห่งทั่วประเทศ และCall Center1490เรียก บขส. ตลอด 24 ชั่วโมง
ข้อมูล ณ วันที่ 18 มีนาคม 2563
รัฐบาลไทย-ข่าวทำเนียบรัฐบาล-"เฉลิมชัย" ขึ้นบุรีรัมย์ เดินหน้ารุกจัดการน้ำตามแผน มั่นใจปริมาณน้ำเพียงพอ
วันจันทร์ที่ 27 มกราคม 2563
"เฉลิมชัย" ขึ้นบุรีรัมย์ เดินหน้ารุกจัดการน้ําตามแผน มั่นใจปริมาณน้ําเพียงพอ
"เฉลิมชัย" ขึ้นบุรีรัมย์ เดินหน้ารุกจัดการน้ําตามแผน มั่นใจปริมาณน้ําเพียงพอ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ตรวจติดตามการแก้ไขปัญหาการขาดแคลนน้ําเพื่อการอุปโภค-บริโภคเมืองบุรีรัมย์ พร้อมด้วยนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และคณะทํางาน โดยได้ลงพื้นที่อ่างเก็บน้ําห้วยจระเข้มาก โครงการชลประทานบุรีรัมย์ พร้อมรับฟังการบรรยายสรุปการแก้ไขปัญหาในพื้นที่และมอบนโยบายแนวทางการทํางานต่อเจ้าหน้าที่ของกรมชลประทาน ณ โครงการชลประทานบุรีรัมย์ ต.บ้านบัว อ.เมือง จ.บุรีรัมย์
สําหรับสถานการณ์น้ําของจังหวัดบุรีรัมย์ (ข้อมูล ณ วันที่ 26 ม.ค. 63) มีปริมาณน้ําใช้การได้รวมกันประมาณ 64 ล้านลูกบาศก์เมตร (ลบ.ม.) จากปริมาณน้ําที่มีอยู่ทั้งสิ้นประมาณ 79 ล้าน ลบ.ม. หรือร้อยละ 27 ของความจุอ่างฯรวมกัน (ปริมาณน้ําเก็บกักสูงสุดในพื้นที่จังหวัดบุรีรัมย์รวมกันประมาณ 295.39 ล้าน ลบ.ม.) โดยมีสถานการณ์น้ําเพื่อการประปาอยู่ในเกณฑ์ที่มีน้ําเพียงพอ นอกจากการประปาส่วนภูมิภาคเมืองบุรีรัมย์และเทศบาลเมืองประโคนชัย ที่อยู่ระหว่างดําเนินการผันน้ําและสูบน้ําช่วยเหลือ
ทั้งนี้ ปริมาณน้ําอ่างห้วยจระเข้มากและอ่างห้วยตลาดมีน้ํารวม 2.028 ล้าน ลบ.ม. และจากการประชุมร่วมพิจารณาสถานการณ์น้ําในเขตจังหวัดบุรีรัมย์ระหว่างสํานักชลประทานที่ 8 และการประปาส่วนภูมิภาคเขต 8 เมื่อวันที่ 14 ม.ค. 63 ซึ่งการประปาส่วนภูมิภาคยืนยันว่าจะสามารถรองรับการผลิตประปาได้ถึงวันที่ 30 มีนาคม 2563
อย่างไรก็ตาม กระทรวงเกษตรฯ โดยกรมชลประทาน จะบริหารจัดการน้ําให้เป็นไปตามแผนที่กําหนดไว้       อย่างเคร่งครัด และแม้ว่าขณะนี้ยังมีปริมาณน้ําเพียงพอสําหรับการอุปโภคบริโภคตลอดฤดูแล้ง แต่ยังคงต้องสํารองน้ําต้นทุนไว้ใช้ในช่วงต้นฤดูฝนด้วย หากเกิดกรณีฝนมาล่าช้า จึงต้องขอความร่วมมือทุกภาคส่วนร่วมใจกันใช้น้ําอย่างประหยัดให้ถึงที่สุด รวมทั้งสร้างการตระหนักรู้ถึงคุณค่าของทรัพยากรน้ํา เพื่อลดความเสี่ยงต่อปัญหาการขาดแคลนน้ําในอนาคต
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-   ขยายบริการการแพทย์ขั้นสูง ให้ครอบคลุมทั่วประเทศ
วันอังคารที่ 21 สิงหาคม 2561
ขยายบริการการแพทย์ขั้นสูง ให้ครอบคลุมทั่วประเทศ
รัฐบาลขยายระบบบริการทางการแพทย์ขั้นสูงกระจายไปทั่วประเทศ เพื่อดูแลประชาชนได้อย่างทั่วถึง ลดเวลาการรอคิวในโรงพยาบาลขนาดใหญ่
เสาร์ที่ 18 ส.ค.61
ขยายบริการการแพทย์ขั้นสูง ให้ครอบคลุมทั่วประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายระบบบริการทางการแพทย์ขั้นสูงกระจายไปทั่วประเทศ เพื่อดูแลประชาชนได้อย่างทั่วถึง ลดเวลาการรอคิวในโรงพยาบาลขนาดใหญ่ เช่น ศูนย์ความเชี่ยวชาญด้านโรคหัวใจซึ่งสามารถให้บริการผ่าตัดหัวใจได้ หรือหน่วยรักษาโรคมะเร็ง บริการฉายรังสีและทําเคมีบําบัดให้รวดเร็วขึ้น มีระบบทางด่วนพิเศษรองรับผู้บาดเจ็บวิกฤตในโรงพยาบาลศูนย์ทุกแห่ง และบริการผ่าตัดภายใน 2 ชั่วโมงหลังผู้ป่วยมาถึงห้องฉุกเฉิน รวมทั้งขยายศูนย์รับบริจาคอวัยวะ 116 แห่งทั่วประเทศ เพิ่มแผนกผู้ป่วยจิตเวชเด็ก และเตียงรับผู้ป่วยฉุกเฉินจิตเวชในโรงพยาบาลศูนย์ เป็นต้น ทั้งนี้ รัฐบาลมุ่งหวังให้ประชาชนทุกคนมีโอกาสเข้าถึงการดูแลรักษาและส่งเสริมสุขภาพได้อย่างเท่าเทียมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ดร.สาธิต” ปลื้ม ชุมชนท่าม่วง การันตีด้วยรางวัลต้นแบบชุมชนเลี้ยงลูกด้วยนมแม่
วันจันทร์ที่ 11 พฤศจิกายน 2562
“ดร.สาธิต” ปลื้ม ชุมชนท่าม่วง การันตีด้วยรางวัลต้นแบบชุมชนเลี้ยงลูกด้วยนมแม่
รัฐมนตรีช่วยว่าการกระทรวงสาธารณสุข ชื่นชมชุมชนท่าม่วง สร้างเครือข่ายลูกเกิดรอดแม่ปลอดภัยตั้งแต่ตั้งครรภ์ ถึง 5 ปี   เด็กมีพัฒนาการสมวัยเกือบ100% เลี้ยงลูกด้วยนมแม่สูงเกือบร้อยละ 80
วันนี้ (11 พฤศจิกายน 2562) ที่ศูนย์การเรียนรู้บ้านปอเชียง จ.กาญจนบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยผู้บริหารกระทรวงสาธารณสุข ลงพื้นที่ตรวจเยี่ยมการดําเนินงาน “นมแม่และอนามัยแม่และเด็ก” ต.ท่าม่วง อ.ท่าม่วง จ.กาญจนบุรี ให้สัมภาษณ์ว่า จากนโยบายกระทรวงสาธารณสุขเร่งรัดการส่งเสริมสุขภาพประชาชนทุกกลุ่มวัย ในกลุ่มแม่และเด็กจะเร่งรัดงาน “ลูกเกิดรอด แม่ปลอดภัย” จากการตั้งครรภ์และการคลอด โดยดูแลแม่และเลี้ยงดูเด็กแรกเกิดถึงอายุ 5 ปีให้มีพัฒนาการสมวัย ซึ่งในชุมชนท่าม่วงเด็กพัฒนาการสมวัยสูงถึงร้อยละ 98.98 ด้วยการทํางานเป็นเครือข่ายสนับสนุนให้มารดาเลี้ยงลูกด้วยนมแม่ ส่งผลให้อัตราการเลี้ยงลูกด้วยนมแม่อย่างน้อย6เดือนเพิ่มขึ้นอย่างต่อเนื่อง จากร้อยละ 62.14 ในปี 2559 เป็นร้อยละ 74.21 ในปี 2562
ดร.สาธิตกล่าวต่อว่า ความสําเร็จของงานอนามัยแม่และเด็กของชุมชนท่าม่วงเกิดจากการทํางานเชิงรุกของโรงพยาบาลสมเด็จพระสังฆราชองค์ที่ 19 กับโรงพยาบาลส่งเสริมสุขภาพตําบล อสม. องค์กรท้องถิ่น ให้คําปรึกษาหญิงตั้งครรภ์สร้างชุมชนท่าม่วงให้เป็นชุมชนนมแม่ต้นแบบ ฝากครรภ์ และติดตามเยี่ยมหลังคลอดส่งเสริมให้เลี้ยงลูกด้วยนมแม่อย่างน้อย 6 เดือน จัดหาบุคคลหรือครอบครัวต้นแบบในการเลี้ยงลูกด้วยนมแม่ เพื่อเป็นแรงบันดาลใจให้ครอบครัวอื่น ๆ ปฏิบัติตาม เนื่องจากเป็นชุมชนกึ่งเมืองประชาชนส่วนใหญ่ออกไปทํางานนอกบ้าน ได้ประสานงานสถานประกอบการจัดมุมนมแม่รวมทั้ง รณรงค์ให้ประชาชนในพื้นที่โรงเรียนแกนนําครอบครัว ชมรมต่างๆ ตระหนักถึงความสําคัญของนมแม่ แบบเพื่อนช่วยเพื่อน เพื่อส่งเสริมลูกได้กินนมแม่ให้ได้นานที่สุด และทําโครงหนังสือเล่มแรกของหนู “ทํากิจกรรม กิน กอด เล่น เล่า” เพื่อเสริมสร้างพัฒนาการเด็ก
ทั้งนี้ จากการดําเนินงานด้านสาธารณสุขของชุมชนท่าม่วง อสม.ได้รับรางวัล อสม.ดีเด่นสาขานมแม่และอนามัยและเด็ก ปี 2560 และปี 2562 และยังจัดตั้งศูนย์เรียนรู้บ้านปอเชียง ตําบลท่าม่วง ให้เป็นแหล่งศึกษาดูงานระดับประเทศเรื่อง นมแม่ ภูมิปัญญาท้องถิ่น
********************* 11 พฤศจิกายน 2562
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ ร่วมงานสัมมนา "ประกอบการอย่างอัจฉริยะ...ก้าวทันภาวะอุตสาหกรรม"
วันพฤหัสบดีที่ 1 สิงหาคม 2562
ผู้ตรวจฯ ภานุวัฒน์ ร่วมงานสัมมนา "ประกอบการอย่างอัจฉริยะ...ก้าวทันภาวะอุตสาหกรรม"
ผู้ตรวจฯ ภานุวัฒน์ ร่วมงานสัมมนา "ประกอบการอย่างอัจฉริยะ...ก้าวทันภาวะอุตสาหกรรม"
วันนี้ (1 สิงหาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมงานสัมมนา "ประกอบการอย่างอัจฉริยะ...ก้าวทันภาวะอุตสาหกรรม" พร้อมร่วมบรรยาย ในหัวข้อ "นโยบายอุตสาหกรรมเชิงพื้นที่ สู่ อุตสาหกรรม 4.0" จัดโดย สํานักงานเศรษฐกิจอุตสาหกรรม โดยมี นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม เป็นประธาน พร้อมด้วย
นายสันติ เหล่าบุญเสงี่ยม รองผู้ว่าราชการจังหวัดขอนแก่น ให้การต้อนรับ ณ โรงแรมอวานี ขอนแก่น โฮเทล แอนด์ คอนเวนชั่น เซ็นเตอร์ จ.ขอนแก่น
ทั้งนี้ การจัดงานสัมมนาดังกล่าว มีวัตถุประสงค์เพื่อประชาสัมพันธ์และเตรียมความพร้อมให้ผู้เข้าร่วมสัมมนาทราบถึงกิจกรรมของกระทรวงอุตสาหกรรม เช่น ระบบ i industry, พ.ร.บ.โรงงาน พ.ศ. 2562 เป็นต้น โดยมีผู้ประกอบการกลุ่มเป้าหมาย ในพื้นที่ภาคตะวันออกเฉียงเหนือตอนบน 1 ภาคตะวันออกเฉียงเหนือตอนกลาง เจ้าหน้าที่อุตสาหกรรมจังหวัดเข้าร่วม รวมทั้งสิ้น 450 ราย
รัฐบาลไทย-ข่าวทำเนียบรัฐบาล-กระทรวงยุติธรรม ร่วมแบ่งปันประสบการณ์เพื่อสร้างพลังในการก้าวข้ามภาวะวิกฤต ในโครงการพัฒนานักบริหารการเปลี่ยนแปลงรุ่นใหม่
วันพุธที่ 4 กันยายน 2562
กระทรวงยุติธรรม ร่วมแบ่งปันประสบการณ์เพื่อสร้างพลังในการก้าวข้ามภาวะวิกฤต ในโครงการพัฒนานักบริหารการเปลี่ยนแปลงรุ่นใหม่
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายพิเศษในหัวข้อ “การแบ่งปันประสบการณ์เพื่อสร้างพลังในการก้าวข้ามภาวะวิกฤต” ภายใต้ “โครงการพัฒนานักบริหารการเปลี่ยนแปลงรุ่นใหม่”
ในวันอังคารที่ ๓ กันยายน ๒๕๖๒ เวลา ๑๕.๐๐ น. ณ ห้องประชุมสํานักงาน ก.พ.ร. อาคารรัฐประศาสนภักดี ชั้น ๙ ศูนย์ราชการอาคารเฉลิมพระเกียรติฯ ถนนแจ้งวัฒนะ นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายพิเศษในหัวข้อ “การแบ่งปันประสบการณ์เพื่อสร้างพลังในการก้าวข้ามภาวะวิกฤต” ภายใต้ “โครงการพัฒนานักบริหารการเปลี่ยนแปลงรุ่นใหม่” โดยมี นักบริหารการเปลี่ยนแปลงรุ่นใหม่ (นปร.) ที่สําเร็จจากโครงการไปแล้ว จากรุ่นที่ ๑ - รุ่นที่ ๑๑ จํานวน ๗๕ คน เข้าร่วมฯ เพื่อพัฒนาผู้เข้าร่วมโครงการฯ ให้เป็นข้าราชการที่เก่งและดี และเป็นนักบริหารการเปลี่ยนแปลงรุ่นใหม่ที่มีสมรรถนะทั้งในด้านการเป็นนักคิดที่มีวิสัยทัศน์ (Visionary Thinker) นักพัฒนา/วางแผน (Developer & Planner) และนักปฏิบัติ (Operator) รวมทั้งมีความพร้อมในการริเริ่มและขับเคลื่อนการเปลี่ยนแปลงเชิงยุทธศาสตร์ เพื่อเสริมสร้างสมรรถนะในการบริหารภาครัฐของไทยต่อไป
รัฐบาลไทย-ข่าวทำเนียบรัฐบาล-'แรงงาน' ปล่อยแพลตฟอร์ม Smart Job Wallet จัดหางานรูปแบบใหม่ [กระทรวงแรงงาน]
วันอังคารที่ 16 มิถุนายน 2563
'แรงงาน' ปล่อยแพลตฟอร์ม Smart Job Wallet จัดหางานรูปแบบใหม่ [กระทรวงแรงงาน]
กรมการจัดหางาน เปิดตัวแพลตฟอร์ม “บัตรดิจิทัล (Smart Job Wallet)” บริการจัดหางานรูปแบบใหม่ รองรับการใช้งานของบัตรดิจิทัลเพื่อการจ้างงานในรูปแบบ QR Code จับคู่คนหางานกับนายจ้าง
นายสุชาติ พรชัยวิเศษกุล อธิบดีกรมการจัดหางานกล่าวว่า จากสถานการณ์การแพร่ระบาดของโรค COVID-19 ในประเทศไทย ได้ทําให้ทุกอย่างเปลี่ยนแปลงไป จนกลายเป็นความปกติใหม่ที่เรียกว่า “New Normal” ทั้งรูปแบบการใช้ชีวิตของประชาชนรวมถึงรูปแบบและเครื่องมือที่เกี่ยวกับการจ้างงาน เช่น การให้ความสําคัญกับการเว้นระยะห่างทางสังคม (Social Distancing) เป็นต้น ประกอบกับ การที่ภาครัฐมีมาตรการผ่อนคลาย ให้บางกิจการได้เปิดดําเนินการอีกครั้ง ซึ่งทําให้แรงงานบางส่วนได้กลับเข้าสู่ระบบการจ้างงานแล้ว แต่อย่างไรก็ดี ยังพบว่า มีบางส่วนที่ยังคงว่างงานอยู่
กรมการจัดหางาน จึงได้ปรับมาตรฐานการให้บริการจัดหางาน แบบเชิงรุก เพื่อเป็นการเพิ่มช่องทางให้ประชาชนเข้าถึงบริการหางานได้ง่ายมากยิ่งขึ้นเพื่อรองรับการเปลี่ยนแปลง กรมการจัดหางานจึงได้พัฒนาแพลตฟอร์มการจ้างงานรูปแบบใหม่ใน ชื่อ “บัตรดิจิทัล (Smart Job Wallet)” โดยให้บริการรูปแบบ QR Code มีวิธีใช้งานง่าย 3 ขั้นตอน ได้แก่ 1)เปิดเว็บไซต์ smartjob.doe.go.th 2)ลงทะเบียน/เข้าสู่ระบบ 3)ไปที่เมนูดาวน์โหลดบัตรดิจิทัล Smart Job Wallet สามารถใช้ได้ทั้งในระบบปฏิบัติการ IOS และ Android (ระบบ Android จะต้องติดตั้งแอปพลิเคชั่น Mywallet ก่อน)
สามารถนําบัตรดิจิทัล (Smart Job Wallet)” ไปใช้ได้ 3 ช่องทาง คือ 1. ทางระบบอินเทอร์เน็ต ช่องทางนี้ผู้ใช้บริการจะได้รับข้อมูลแบบ Real Time เนื่องจากใช้ฐานข้อมูลเดียวกันกับระบบ Smart Job 2. ที่สํานักงานจัดหางาน โดยนําบัตรดิจิทัลแสดงตนแทนบัตรประจําตัวนายจ้าง และบัตรประจําตัวประชาชน 3. งานนัดพบแรงงาน โดยไม่ต้องใช้เอกสาร (Paperless)
สอบถามรายละเอียดเพิ่มเติมเกี่ยวกับการใช้งานบัตรดิจิทัล (Smart Job Wallet) ได้ที่ สํานักงานจัดหางานทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางาน